אל תשקרו: לראיון אישי משקל רב בקביעת הקב"א של המועמד לשירות צבאי וכתוצאה מכך גם בשיבוצו בתפקידים השונים, ועל כן יש להקפיד להיות כנים ולענות בצורה שתאפשר למאבחנת להכירו. פגיעה באמינות המועמד תשפיע לרעה על האופן בו תתרשם ממנו המאבחנת ועל כן גם על מידת התאמתו להגיע לתפקידים מובחרים.אל תגיעו עם תשובות מוכנות מראש: המאבחנות מעוניינות להכירכם ואינן רוצות לראות רובוט המדקלם תשובות שלמד מבעוד מועד. המאבחנות מזהות תשובות מוכנות מראש והדבר פוגע בהתרשמותן מכם.אל תשיבו שאינכם יודעים: כאשר תישאלו על צמתים משמעותיים בחייכם אל תשיבו תשובות לקוניות ואל תגידו שאינכם יודעים את התשובה, שכן המאבחנות ימשיכו לשאול בנושא. אם נושא מסוים קשה עבורכם הרגישו חופשי לומר למאבחנת כי קשה לכם לשוחח על הנושא ושתפו אותה בלבטיכם, אולם אל תתעלמו משאלותיה בתקווה שתיעלמנה. נוסף על כך, אל תהססו לקחת מספר רגעים לפני שאתם משיבים.שדרו מוטיבציה: כאמור, לראיון ההתאמה משקל רב בקביעת ציון הקב"א שלכם, ועל כן כדאי לשדר מוטיבציה לשירות צבאי. תפקיד שמתאים לכם יכול להפוך את השירות הצבאי לחוויה מעצבת, מקדמת, מעשירה ובונה. אם יש לכם כיוון כללי לתפקיד אותו תרצו למלא בצבא, תוכלו להיות ממוקדים יותר ביכולות ובכישורים שאתם מציגים בפני המראיינת והדבר גם יקל עליכם להקרין מוטיבציה.שתפו את המראיין בתפקיד המעניין אתכם: הריאיון האישי הוא המקום בו תוכלו להביע בפני הצבא את רצונכם לאייש תפקיד מסוים. על כן, אם אתם יודעים מראש מה התפקיד שמעניין אתכם – אמרו זאת בצורה ברורה.היו פתוחים: זכרו שהיכרותכם עם המשמעות האמתית של התפקידים היא דלה, ואינכם בהכרח מודעים לכלל האפשרויות העומדות בפניכם. היו פתוחים לאפשרויות אחרות. אל תחליטו ובטח אל תגידו שאתם "מתגייסים רק לגולני".הקרינו רצינות, בגרות, ביטחון ומוטיבציה: מצופה מכם לתרום לצבא מיכולותיכם וכישוריכם בכל תפקיד שאליו יבחרו לשבץ אתכם. אם אתם מעדיפים תפקיד מסוים – דברו על העדפה זו, אך הביעו פתיחות לאפשרויות נוספות.שפת גוף רגועה: שמרו על נינוחות וחיוך והקפידו ליצור קשר עין עם המאבחנת. חרדה ופחד הם דברים מאוד מובנים בראיונות מהסוג הזה, ועל כן אל תנסו להסתיר את התרגשותכם. דעו כי השאיפה היא לראות מגמת שינוי לאורך הריאיון, כך שככל שהריאיון מתקדם – תרגישו נינוחים ותיפתחו יותר. אל תסתכלו על השעון ונסו להיות עצמכם ולהתנהג בטבעיות ככל שניתן.אל תזלזלו בשאלות: בראיון תישאלו לעתים שאלות שלא תמיד ייראו לכם רלוונטיות. עם זאת, הקפידו לא להקל ראש באף אחת מהשאלות. השקיעו במתן דוגמאות ועשו מאמץ לחשוב על תשובות טובות ומרשימות. הדבר חשוב לאין שיעור!